i

Mesiac na Mesiaci

Marián Struhala

Bežné meditačné ticho prerušil náhly zvuk prichádzajúcich ľudí.

Stereotypné prostredie zrazu ožilo, začína sa ďalší deň plný všemožných aktivít.

Lunárny modul, zapadnutý prachom, ukazuje svoju pravú tvár, pretože dvaja ľudia robia jeho údržbu.

Tu i tam sa popri nich preženú deti púšťajúce si šarkana.

Dvaja tenisom posadnutí skúšajú prašný terén, ktorý, ako zistili, je nevyhovujúci pre odraz loptičky.

Zato je ideálny pre skok do diaľky.

Nastal čas úpravy pošliapaného povrchu, ktorý pôsobil príliš umelo, aby vyzeral ako na začiatku.

V Kopernikovom kráteri už od včera prebieha gril párty.

Vôňa steakov sa nesie až k potulnému predajcovi hot-dogov.

Ach, tie párky nie sú tým, čím bývali.

Dnes je ideálne bezvetrie, vhodné na piknik v prachu.

Čiasi žena, mierne rozladená, vešia mokré šatstvo, ktoré aj tak povieva.

Deň sa pomaly chýli ku koncu, ľudia sa mesačnou hromadnou dopravou prepravujú na opačnú stranu,

kde vo svojich snoch budú pracovať na tom, aby ich zajtrajší deň bol zase o niečo pestrejší.

Marián Struhala

študent 4. ročníka odboru maľba

Katedra maľby a iných médií

Ateliér mal+by (vedie Mgr. art. Klaudia Kosziba, ArtD.)

Vysoká škola výtvarných umení

Koceľova 23

821 08 Bratislava